Skirsnis (ženklas)

Skirsnis ( § ) – naujo skirsnio (paragrafo, sekcijos) pradžią žymintis simbolis, po kurio paprastai seka skirsnio numeris.http://www.zodynas.lt/terminu-zodynas/s/skirsnis, skirsnio apibrėžimas 

 Vartojimas 
Šis ženklas dažniausiai vartojamas teisiniuose dokumentuose, instrukcijose bei panašiuose sudėtinguose tekstuose. § naudojamas taip pat ir nuorodai į reikiamą skirsnį (.. tuomet daryti kaip nurodyta § 21) arba (padvigubintas) nuorodai į kelis su kalbama vieta susijusius skirsnius (.. šiuo atveju taikyti sąlygas, aprašytas §§ 21-25).

 Istorija 
Ženklas greičiausiai atsirado susiliejus dviem raidėm S (). Pagal kitus šaltinius, ženklas senesnis ir gali būti kilęs iš šiek tiek panašaus egiptietiško hieroglifo 𓂢, kai kada galbūt reiškusio „atskleidžiama“.Galimos šio hieroglifo reikšmės yra „pabaiga“, „baigtas darbas“ bei „atskleisti“.Rainer Hannig: Großes Handwörterbuch Ägyptisch-Deutsch : (2800–950 v. Chr.). von Zabern, Mainz 2006, ISBN 3-8053-1771-9, S. 973 Šis hieroglifas buvo rašomas raudona spalva ir žymėjo skirsnio pabaigą (ne pradžią).

Paragrafo ženklas (§) buvo įtraukiamas į daugelio rašomųjų mašinėlių šriftą, net jei tame šrifte nebuvo pliuso ženklo ir kitų gana įprastų simbolių. Į ASCII kodą ženklas nepateko tačiau vėliau buvo įtrauktas į ISO 8859-1 ir dabar yra Unicode dalis.

 Kodai 
  Simbolis
  Unicode
  HTML
  Pastabos
   § 
  U+00A7
  &sect;
  Įprastinis
   𓂢 
  U+130A2http://www.unicode.org/charts/PDF/U13000.pdf. 2012 metais šis simbolis  retai tebuvo palaikomas.
  &#x130A2;
  Senovės egiptiečių simbolis, galimai skirsnio ženklo pirmtakas.


 Šaltiniai 

Kategorija:Skyrybos ženklai